Държавен вестник, бр. 21, 2015 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  21
(3) Избираемите учебни дисциплини осигу-
ряват специфични знания и компетентности 
от областта на специалността по чл. 1.
(4) Факултативните учебни дисциплини 
дават възможност за получаване на знания 
и умения в различни научни области в съ-
ответствие с интересите на студентите.
Чл. 6. (1) Не по-малко от 70 на сто от 
лекционните курсове по задължителните и 
избираемите учебни дисциплини се възлагат 
на хабилитирани преподаватели в област на 
висше образование „Технически науки“ на 
основен трудов договор във висшето училище.
(2) С решение на академичния съвет до 30 
на сто от лекционните курсове по задължи-
телните и избираемите учебни дисциплини 
могат да бъдат възлагани на нехабилитирани 
преподаватели с образователната и научна 
степен „доктор“. 
Чл. 7. (1) Обучението се извършва в ре-
довна и в задочна форма.
(2) Общият хорариум за обучение в ре-
довна форма по учебен план е не по-малък 
от 2200 академични часа. 
(3) В задочна форма на обучение се изпъл-
няват изискванията, предвидени в учебния 
план по специалността, като аудиторната 
заетост не може да бъде по-малка от 50 
на сто от предвидената в учебния план за 
редовна форма.
Чл. 8. (1) Обучението за придобиване на 
висше образование по специалността „Ко-
рабни машини и механизми“ на образова-
телно-квалификационна степен „бакалавър“ 
осигурява знания, практически умения и 
компетентности, необходими за получаване 
на професионална квалификация „Инженер 
по корабни машини и механизми“.
(2) Чрез обучението се придобиват:
1. знания по:
а) основи на висшата математика, инфор-
матика, физика и химия;
б) техническа механика, механика на 
флуиди, термодинамика и материалознание;
в) електротехника, електроника и авто-
матизация;
г) корабни машини, механизми, системи 
и уредби и тяхната експлоатация и ремонт;
д) теория и устройство на кораба, осигуря-
ване на мореходността и опазване чистотата 
на морето;
е) основи на морското право;
ж) английски език в степен, позволяваща 
комуникиране и ползване на литература по 
специалността;
2. умения за:
а) самостоятелно действие и прояви на 
инициативност;
б) съобразителност, решителност, поемане 
на отговорност;
в) издръжливост на физически и психи-
чески натоварвания;
г) адаптиране към нови условия и дейности;
д) администриране и управление на про-
фесионални дейности, екипи и ресурси;
3. компетентности:
а) да проектира елементи и възли от ко-
рабни машини, системи и уредби;
б) да извършва монтаж и ремонт на ко-
рабни машини и системи;
в) да експлоатира и да изпитва корабни 
машини, системи и уредби;
г) да използва съвременни програмни 
продукти.
Чл. 9. (1) Учебният план за теоретично 
обучение за придобиване на образователно-
квалификационна степен „бакалавър“ по 
специалност „Корабни машини и механизми“ 
включва задължителни учебни дисциплини 
с минимален хорариум (брой академични 
часове), както следва: 
№ 
по 
ред
Учебни дисциплини
Минимален 
брой акаде-
мични часове
1.
Фундаментални и инженер-
ни дисциплини
660
2.
Корабни машини, системи 
и уредби
460
3.
Електротехника, електро-
ника и автоматизирано уп-
равление
300
4.
Техническо обслужване и 
ремонт 
300
5.
Експлоатация и безопасност 
на кораба 
180
6.
Чуждоезикова подготовка
300
ОБЩО:
2200
(2) В учебния план могат да се включват 
и други задължителни учебни дисциплини 
извън посочените в ал. 1.
(3) Избираемите и факултативните учебни 
дисциплини, техният хорариум и кредити се 
определят от висшето училище.
Чл. 10. Задължителното практическо 
обучение за придобиване на образователно-
квалификационна степен „бакалавър“ по 
специалност „Корабни машини и механизми“ 
включва:
1. учебна технологична и тренажорна прак-
тика на тренажори, отговарящи на изисква-
нията на Правило I/12 и на раздел А-I/12 от 
част А на Приложението на Международната 
конвенция за вахтената служба и нормите за 
подготовка и освидетелстване на моряците, 
1978 г., както е изменена (Конвенция STCW), 
и одобрени от Изпълнителна агенция „Мор-
ска администрация“ в съответствие с чл. 61 
от Наредба № 6 от 2012 г. за компетентност 
на морските лица в Република България;